
“Gwerthusiad beirniadol a nodi’r camau addysgu a dysgu nesaf sy’n canolbwyntio ar astudiaeth achos dysgwr unigol neu grŵp o ddysgwyr, sy’n seiliedig ar ddigwyddiad beirniadol a arsylwyd.”

Nifer o eiriau: 4,339

Cyflwyniad
Nodwedd ‘athro da’ yw un sy’n medru adlewyrchu’n feirniadol ar ei ymarfer ei hun (Brookfield, 1995; Mohammed, 2016), er mwyn datblygu ei arferion (Tripp, 2012) i sicrhau buddiant addysgiadol i’w disgyblion (Wetzel et al, 2018). Cynhelwyd arsylwad anghyfrangol ym Mlwyddyn Dau gan yr awdur, er mwyn dewis digwyddiad beirniadol/ critigol trwy astudiaeth achos i’w hadlewyrchu arno a chynnig camau nesaf i wella arfer. Bwriad adlewyrchu’n critigol ar ddigwyddiad a chynnig camau nesaf yn yr achos yma, yw i wella ymwybyddiaeth yr awdur o arferion da fel athrawes yn y dyfodol ac i ennyn sgiliau gwerthuso beirniadol o ymarfer ei hun ac eraill. 

Pwysig yw nodi esboniadau rhagarweiniol o dermau allweddol y traethawd hwn. Arsylwad/ arsylwi yw’r broses o wylio grŵp o bobl er mwyn darganfod pethau pwysig am ymddygiad, ymarfer, iaith ac yn y blaen. Arsylwad anghyfranogol yw pan fydd ymchwiliwr yn gwneud hwn i gyd heb gymryd rhan yn yr hyn y maent yn ei arsylwi. Mae digwyddiad beirniadol/ critigol yn gallu fod yn ddigwyddiad hynod o ‘normal’, ond mae’n dod yn ddigwyddiad critigol (neu beirniadol) pan fydd unigolyn yn adlewyrchu ar y digwyddiad mewn ffordd gwerthfawr a phwrpasol. Astudiaeth achos yw’r broses o edrych mewn dyfnder ar sefyllfa, person, grŵp, teulu neu sefydliad am reswm penodol; gellir ei chyfuno â thechnegau a dulliau o gasglu data eraill. Mae iechyd a lles yn hollbwysig erbyn heddiw a’n ymgorffori sawl elfen, gan gynnwys safon uchel o ddatblygiad emosiynol, corfforol, cymdeithasol a meddyliol sydd angen i ysgolion sicrhau yn eu plant nhw.

Cyd-destun
Cynhelir arsylwadau anghyfranogol gyda 50 o ddisgyblion Blwyddyn Dau (chwech a saith mlwydd oed), eu dwy athrawes a’u dwy cynorthwywraig mewn ysgol gynradd Gymraeg trefol. Mae yna ddau ddosbarth i’r flwyddyn hon, gyda dau ddosbarth yr un mewn blynyddoedd eraill. Mae’r Cyfnod Sylfaen yn gweithio fesul ‘tîm’, hynny yw, mae’r plant yn cylchdroi o amgylch staff yn ystod y diwrnod ar gyfer tasgau gwahanol ac mae’r staff yn arwain tasgau yn seiliedig ar eu gallu nhw neu diddordeb personol. Mae un achos o Sbectrwm Awtistiaeth ac un o Anableddau Dysgu Ysgafn, gyda dau achos tybiedig o anawsterau ymddygiadol.

Methodoleg
Gwyddir ei bod yn hollbwysig i adlewyrchu ar arferion addysgiadol o fewn y dosbarth a sefyllfaoedd addysgiadol, nid dim ond er mwyn gwella arferion athrawon (Gün, 2011) ond hefyd i hyrwyddo a sicrhau dysgu effeithiol mewn disgyblion (Wetzel et al, 2018); er gallwn dadlau bod angen ymarfer a dysgu sut i adlewyrchu’n effeithiol a phwrpasol cyn effeithio newid (Smith, 2011; Tripp, 2012). Mae modd dadlau nad oes un ffordd o gasglu data sy’n well na’i gilydd (Winstanley, 2010); yr oll sydd angen sicrhau yw bod y dull yn addas ar gyfer ei bwrpas (Winstanley, 2010). Ar sail hynny, gwerthusir yn feirniadol fel darpar athrawes o astudiaeth achos a chynhelir trwy arsylwi anghyfranogol. 

Wrth drafod gwerthusiad beirniadol, rydym yn ystyried digwyddiad sy’n ymddangos i fod yn ‘normal’, ond maent yn dod yn feirniadol neu’n gritigol pan fyddent yn gwneud rhywbeth gyda’r digwyddiad, megis adlewyrchu ar y ‘pam’, ‘sut’, ‘beth’, ‘pwy’, ‘pryd’, ‘ble’ a dadansoddi’r hyn a wnaeth cymryd lle (Tripp, 2012); hynny yw, mae digwyddiad yn dod yn gritigol pan fydd gwerthusiad yn cael ei wneud ar y digwyddiad. Ar sail hynny, dadleua Tripp (2012) bod dim llawer o werth gwybod rhywbeth bwysig heb gynllunio i wneud rhywbeth gyda’r gwybodaeth yma. Yn ôl Tripp (2012), y peth pwysicaf gallwn ddefnyddio gwerthusiadau beirniadol ar ei gyfer yw i ddatblygu dealltwriaeth am farnau proffesiynol, ac yna ymarfer; dyma pam felly rydym yn ystyried y dull mewn addysg, er mae angen osgoi tueddiadau a gwrthrychedd i fod yn ddilys (Smith, 2011). 

Astudiaeth achos yw’r proses o edrych mewn dyfnder ar berson neu sefyllfa penodol sydd â goblygiadau pellach ar gyfer cymdeithas (Winstanley, 2010). Defnyddir amrywiaeth o ddulliau er mwyn casglu data trwy astudiaeth achos, megis holiaduron ac arsylwadau (Winstanley, 2010). Dadleuir felly mae astudiaethau achos yn medru fod yn arf dda ar gyfer athrawon er mwyn gwneud gwerthusiadau critigol o ddigwyddiadau; cefnogir hyn gan Winstanley (2010) a oedd o’r farn bod arsylwadau yn baru’n dda gydag arsylwadau a gwerthusiadau beirniadol oherwydd ei natur o helpu’r ymarferwyr ystyried y goblygiadau ac felly fod yn llai dueddol yn eu hymatebion. Ceir dealltwriaeth realistig o syniadau a sefyllfaoedd trwy astudiaethau achos, a chaniateir ffocws ar un sefyllfa er mwyn deall achosion digwyddiad rydym yn arsylwi (Cohen, Manion a Morrison, 2007); er enghraifft os yw plentyn yn gwneud sylwad anweddus, trwy cynnal astudiaeth achos (wedi’i gyfuno â dulliau eraill) medrwn cysylltu hwn at y gamdriniaeth. Nodwedd dda am astudiaethau achos yw ei bod yn medru dangos pethau nad sy’n bosib gweld trwy ddadansoddiad rhifiadol (Cohen, Manion a Morrison, 2007); er, yn anffodus, nid yw rhai ymchwilwyr yn gweld y ddull i fod yn un dilys a dibynadwy ei natur (Cohen, Manion a Morrison, 2007).

Mae angen arsylwadau mewn addysg er mwyn deall pa gyfnod datblygiadol mae plentyn wedi cyrraedd, ac i ddeall pam mae plant yn gwneud rhywbeth, er mwyn darparu’r amgylchedd gorau posib (Sharman, Cross a Vennis, 2007); hynny yw, mae angen fod yn gritigol a phwrpasol wrth wneud arsylwadau (Winstanley, 2010). Wrth wneud arsylwadau nodir amodau, digwyddiadau a gweithgareddau trwy edrych yn lle gofyn (Walliman, 2014); maent yn chwilio am ffeithiau ac nid barnau (Winstanley, 2010). Cawn ystyried cyd-destunnau a cheir ystod o ddata cyfoethog (Winstanley, 2010), ond gellir cymryd amser i’w wneud a gelwir am lawer o baratoad ac adfyfyriad hefyd (Walliman, 2014). Wrth ystyried arsylwadau yn gyffredinol, mae modd dangos y gwahanaieth rhwng yr hyn mae pobl yn dweud a’r hyn y maent yn gwneud (Walliman, 2014), er mae’n bosib gwneud casgliadau tueddol yn y broses (Winstanley, 2010). Dyma pam felly mae modd dadlau bod arsylwadau anghyfranogol yn ‘well’ nag arsylwadau cyfranogol. Dadleua hwn oherwydd pan mae’r ymchwiliwr yn ymuno’r arbrawf (arsylwad cyfranogol), maent hefyd dan arsylwad, yna mae modd dylanwadu ymddygiadau (Winstanley, 2010). Ar y llaw arall, pan nad yw’r ymchwiliwr yn cymryd rhan (arsylwi anghyfranogol), mae modd lleihau’r siawns o ddylanwadu ymddygiadau (Winstanley, 2010). Ar sail hyn, credir Walliman (2014) bod angen cymryd golwg ‘ar wahân’ i’r sefyllfa ac i fod mor anweladwy a sy’n bosib wrth wneud arsylwadau; ystyrir hwn i fod yn hollbwysig wrth arsylwi o fewn sefyllfaoedd addysgiadol, gan ei bod mor hawdd i dynnu sylw plant ac effeithio newidiadau yn eu hymddygiad ta beth.  

Mae gennym ni fel ymchwilwyr addysgol cyfrifoldebau wrth ymchwilio o fewn y maes, ac mae gennym ni hyd yn oed fwy o gyfrifoldebau i amddiffyn wrth ymchwilio gyda chyfranogwyr sy’n agored i niwed (BERA, 2018). Yn benodol, caiff plant eu hystyried i fod yn fregus fel rheol oherwydd eu diffyg cymhwysedd a’u diniweidrwydd (James a James, 2012). Dyma pam felly mae’r corff ymchwil sy’n gosod y safonau a chanllawiau ar gyfer ymchwilio o fewn addysg yn esbonio bod dyletswydd gofal i adnabod risgiau posib ac i leihau niwed a ddeilliwyd o astudiaethau ymchwil (BERA, 2018). Dywed mai unigolyn dim ond yn agored i niwed mewn cydberthynas â rhywbeth a all bod yn bygythiol, megis unigolyn sydd â’r rhagdueddiad biolegol i ddatblygu dementia (James a James, 2012), dyma pam felly mae angen i ymchwilwyr ceisio adnabod a lleihau risgiau a all cael eu hystyried i fod yn bygythiol i unigolion fregus. Esbonir mai hawl yw anhysbysrwydd a chyfrinachedd ac mae’n rhaid ceisio sicrhau hynny lle bod modd, er cydnabyddir nad yw’n bosib mewn rhai achosion (BERA, 2018). Yn dilyn canllawiau’r corff ac am y rhesymau a restrir uchod, ni fydd yr ysgol, staff na’r disgyblion yn cael eu henwi yn ystod y gwerthusiad beirniadol hwn. 

Digwyddiad critigol
Gwyddyr yn dda iawn erbyn hyn pa mor bwysig yw iechyd a lles ar ddatblygiad plant, a sonnwyd yn ddyfanach am hwn yn hwyrach ymlaen yn y traethawd. Braf yw gweld ysgolion yn dechrau cynnwys fwy o staff er mwyn atgyfnerthu hwn ac i gefnogi’r Maes Dysgu a Phrofiad Iechyd a Lles fel y nodir yn y cwricwlwm newydd (Donaldson, 2015; Llywodraeth Cymru, 2020a); digwyddir newidadau mawr yn ystod y blynyddoedd diwethaf yn seiliedig ar dysytiolaeth. Arsylwyd sesiwn llythrennedd emosiynol hynod o ddiddorol, ble cyflwynwyd ‘anghenfil pryderon’ i’r grwpiau blwyddyn dau er mwyn iddynt mynegi eu pryderon mewn ffordd hwylus a chyfforddus. Daeth cyflwyniad yr anghenfil pryderon yn olynol i’r cynorthwywraig darllen dwy stori i’r plant (gwelir atodiad 3 a 4). Ymatebodd rhanfwyaf o’r plant yn bositif iawn i’r straeon, ac edrychwyd yn hynod o gyffrous pan cyflwynwyd yr anghenfil. Cysyllta’r sesiwn at 4 Diben Donaldson a drafodwyd nesaf.

Cyflwynwyd ‘Y 4 Diben’ gan yr Athro Graham Donaldson; credir bod ‘Y 4 Diben’ yn hollbwysig wrth gynllunio cwricwlwm newydd o fewn ysgolion, a dylai staff ceisio eu cynnwys ym mhob wers (Donaldson yn Addysg Cymru, 2019). Pwrpas y 4 Diben yw i fod fel pwynt cychwynnol a sylfaenol ar gyfer yr hyn rydym yn addysgu, sut rydym yn addysgu a sut rydym yn asesu (Donaldson yn Addysg Cymru, 2019). Dywed mae’r Dibenion yn sicrhau bod addysg yn pwrpas-gyredig, ac nid yn seiliedig ar gynnwys yn unig (Donaldson yn Addysg Cymru, 2019). Esboniwyd bod y Dibenion yn sicrhau ein bod yn medru penderfynnu ar yr hyn sydd wir o bwys ar gyfer cynllunio cwrcwlwm bwrpasol ar gyfer ein dysgwyr (Donaldson yn Addysg Cymru, 2019). Disgwylir i ysgolion cefnogi eu dysgwyr i ddod yn: 
1. “ddysgwyr uchelgeisiol, galluog sy'n barod i ddysgu gydol eu bywydau,
2. gyfranwyr mentrus, creadigol sy’n barod i chwarae rhan lawn mewn bywyd a gwaith,
3. ddinasyddion egwyddorol, gwybodus yng Nghymru a’r byd,
4. unigolion iach, hyderus sy'n barod i fyw bywyd cyflawn fel aelodau gwerthfawr o gymdeithas.” (Llywodraeth Cymru, 2020a).

Credwyd mae’r digwyddiad critigol, yn taro dau allan o bedwar o’r dibenion o leiaf. Hynny yw, Diben 3 (egwyddorol a gwybodus) a Diben 4 (iach a hyderus). Mae gan y dibenion ‘disgwyliadau’ er mwyn cyrraedd bob un hefyd (Donaldson, 2015); trafodir nhw nesaf. 

I alluogi’r plant i gyrraedd y diben egwyddorol a gwybodus, trafodwyd materion cyfoes yn ystod y sesiwn, a llwyddodd y plant i werthuso a ffurfio barn ar y materion a ddelliwyd o’r straeon a glywon nhw. Ystyriwiyd yr effaith o galw enwau, ystrydebu, dangos casineb, a’r pwysigrwydd o dderbyn pawb fel y maen nhw. Galluoga’r straeon y plant i ddechrau parchu anghenion a hawliau eraill fel aelodau o’r gymdeithas sy’n hollol amrywiol.

Yn ogystal, gwelir y digwyddiad fel dechreubwynt dda ar gyfer hybu ymwybyddiaeth o les meddyliol ac emosiynol iach, er mwyn cyrraedd y diben iach a hyderus. Roedd sôn yn y straeon am unigolion sy’n cadw’n gorfforol iach, a chynhaliwyd trafodaeth byr am yr effeithiau gall hwn cael ar unigolyn. Yn sicr, pwysleisir y cymorth sydd ar gael i’r plant a pham mae’n bwysig i ofyn am gymorth pan fo angen. Yn olynol i’r sesiwn iechyd a lles, ymgymrodd y plant mewn sesiwn ioga er mwyn gwneud gweithgareddwch corfforol a meddyliol, ac yn aml, trafodir y plant am y chwaraeon a chlybiau maent yn rhan ohonym nhw. Er bod unigolion yn y blwyddyn dal yn sefydlu ymddygiad priodol, mae’r rhan fwyaf yn dangos parch tuag at ei gilydd a’r staff ac wedi ffurfio perthnasau cadarn yn seiliedig ar y parch maent yn ei derbyn yn ôl. Gwelir tystyiolaeth o’r heriau mae’r plant wedi trechu o fewn y sesiwn, ble derbyniwyd sylwadau am y ‘geiriau gas’ mae plant wedi ei dweud i’w gilydd a’r hyn y dywedir yn ei hôl.

Adolygiad Llenyddiaeth
Mor belled â hyn, trafodir digwyddiad critigol sy’n ymwneud â sicrhau safon da o iechyd a lles mewn disgyblion y dosbarth dan astudiaeth. Ond pam ydy iechyd a lles mor bwysig mewn ysgolion erbyn hyn? O brofiad personol tra yn yr ysgol gynradd ac uwchradd, cofiwn amser ble nad oedd pwyslais ar iechyd a lles mewn ysgolion a phrin oedd cefnogaeth emosiynol o unrhyw fath. Cefnoga hyn gan Gunawardena, Merlo a Stevens (2020) sy’n argymell bod y polisiau yn bresennol er mwyn cefnogi mewn ysgolion, ond yn anffodus mae’r cefnogaeth a’r darpariaeth yn ‘anghyson’. Erbyn hyn, ac yn sicr ers y pandemig Coronafeirws yn 2020 a chyflwyniad y Cwricwlwm i Gymru ar gyfer 2022, mae iechyd a lles wedi dod yn elfen fwy fwy bwysig. Wrth gwrs, nid yw’r syniad o iechyd a lles mewn ysgolion yn un ‘newydd’, bodolai am flynyoddoedd. Yn 1917, agorwyd y meithrinfa gyntaf yn y Deyrnas Unedig gan y chwiorydd McMillan a oedd yn pwysleisio corff a meddwl iachus er mwyn sefydlu plant i fod yn iachus trwy gydol eu bywydau (Johnston a Nahmad-Williams, 2018). Sylweddolwyd bod addysg yn fwy effeithiol a buddiol i plant pan mae eu hangenion sylfaenol wedi’u cwrdd (Johnston a Nahmad-Williams, 2018).

Wrth drafod iechyd a lles, rhaid ystyried datblygiad emosiynol. Y crêd yw bod ein datblygiad emosiynol yn digwydd yn ystod y blynyddyoedd cynnar, a chrëwyd hwn safon penodol o ‘les’ pan rydym yn hŷn (Johnston a Nahmad-Williams, 2009). Dadleua bod rhai ffactorau sy’n medru effeithio ar ein datblygiad emosiynol tra’n blentyn a’n lles tra’n oedolyn (hynny yw’r effaith hir-dymor), a chaiff rhai o’r rhain yr un ‘faint’ o effaith ar unigolyn, megis salwch, tlodi, camdriniaeth, diffyg ymlyniad, colled (Johnston a Nahmad-Williams, 2009). Mae gan Cymdeithas y Plant (2020) diffiniad dirgroes o ran iechyd a lles; cyfeirir at hapusrwydd, absonoldeb salwch, teimlad o foddhâd a sefydlogrwydd ariannol. Er bod Cymdeithas y Plant yn disgrifio iechyd a lles fel ‘diffyg’ pethau negyddol, nid yw’n hynod o wahanol o’r hyn a ddywed gan Johnston a Nahmad-Williams a chredwyd dylwn ystyried y ddau diffiniad wrth fynd yn ei blaen. Cyfranna diffiniad arall o elfennau iechyd a lles gan White (2002); nodwyd mae cyflawniad, rheolaeth dros ein bywyd, gwybodaeth, dealltwriaeth a phleser yn medru helpu unigolyn i gyrraedd safon lles uchel (White, 2002). Sylwer mae elfennau White yn wahanol i’r ddau a nodwyd yn gynt, ond mae’n rhaid ystyried bod pob unigolyn yn wahanol ac efallai does dim angen pob un o’r elfennau yma na hyd yn oed dyrniad o’r rhai a nodir er mwyn bod yn ‘fodlon’ mewn bywyd. Yn groes i’r hyn a ddywed gan Johnston a Nahmad-Williams, cyflwyna Gutman a Vorhaus (2012) bod iechyd a lles hefyd yn cynnwys elfennau ymddygiadol, cymdeithasol ac addysg, yng nghyd â datbygiad emosiynol. Yn gytûn â Gutman a Vorhaus yw’r Llywodraeth Cymru (2020b); maent wedi cyflwyno cwricwlm newydd lle bod ‘meysydd’ penodol ynddynt i sicrhau llwyddiant. Un o’r meysydd yma yw ‘Iechyd a Lles’ a’i pwrpas yw “datblygu dysgwyr i wynebu heriau a chyfleoedd bywyd” (Llywodraeth Cymru, 2020b:tudalen ddim ar gael). Dywed mai elfennau pwysig iechyd a lles yw datblygiad corfforol, meddyliol, emosiynol a chymdeithasol (Llywodraeth Cymru, 2020b). Sylweddolir er bod gwahaniaethau rhwng diffiniadau’r awduron, mae pob un yn cyfeirio at bwysigrwydd iechyd a lles dda er mwyn sicrhau llwyddiant a chyflawniad. Credir bod yr rhain yn hollbwysig yng nhyd-destun y digwyddiad critigol dan astudiaeth, oherwydd mae’n amlwg bod ysgolion bellach yn dod yn ymwybodol o’r effeithiau positif caiff safon da o iechyd a lles ar unigolyn a’i gyflawniad academaidd.

Yn anffodus, mae rhai anawsterau iechyd a lles mewn plant yn cael eu hesgeuluso. Cyfeiria James a James (2012) at waith Panter-Brick (2003), lle soniwyd bod rhieni yn Nigeria yn gweld dolur rhydd fel rhan naturiol o dorri dannedd ac felly ddim yn edrych am gymorth meddygol; awgrymir gellir cymhwyso hwn at yr hyn sy’n digwydd mewn achosion stâd iechyd a lles isel mewn plant y Deyrnas Unedig. Nid yw’n sicr wrth gwrs, ond mae’n rhaid ystyried bod rhai rhieni yn meddwl bod pryder ac iselder yn rhan ‘naturiol’ o fod yn blentyn sy’n tyfu, ac felly ddim yn cyrchu cymorth ar gyfer eu plentyn, sydd wedyn yn medru arwain at lefelau isel o iechyd a lles yn yr hir-dymor, hunan-anafu neu hyd yn oed hunan-laddiad. Credir Mbuva (2017) bod modd i athrawon helpu yn yr achos yma; i hybu hyder a modelu hunan-barch er mwyn dylanwadu’r ffordd mae eu disgyblion yn teimlo am eu hunain (Mbuva, 2017). Mae White (2002) yn gytûn â syniad Mbuva hefyd, bod angen arweinyddiaeth oedolion ar blant er mwyn cyrraedd stâd emosiynol iachus. Trafodai’r syniad yma ym mhellach ymlaen, ond yn sicr mae’n bwysig ystryied yr effaith caiff oedolion ar iechyd a lles plant heddiw. 

Mae’n ffaith wybyddus fod angen cwrdd ag anghenion unigolion cyn iddynt allu fod yn llwyddiannus mewn bywyd, ond o le daeth y syniad yma? Cynniga’r ‘Hirarchaeth Anghenion’ gan Abraham Maslow sawl blwyddyn yn ôl erbyn hyn, sydd mewn siâp pyramid, yn dechrau gyda’r anghenion mwyaf sylfaenol ar y gwaelod â’r rhai fwyaf cymhleth yn mynd i fyny (gwelir atodiad 9). Crêd Maslow oedd bod angen i’r anghenion ar y gwaelod cael eu cwrdd cyn i’r unigolyn medru ‘dringo’ fyny’r pyramid hyd at foddhâd a chyflawniad sydd ar y top (Johnston a Nahmad-Williams, 2009). Er fuodd theori Maslow yn hynod o ddylanwadol mewn addysg o ran llywio sut i gymell a chefnogi disgyblion (Johnston a Nahmad-Williams, 2009), mynna Abulof (2017) fod y theori bellach wedi dyddio oherwydd bod gormod o ffocws ar anghenion ‘anifeilaidd’ a rhy syml, yn enwedig wrth drafod lleoliad perthnasoedd ar y pyramid; credwyd fod modd i berthnasoedd fod yn angen sylfaenol iawn i rai ac efallai dylsai dod yn is i lawr ar y pyramid, neu hyd yn oed bod angen cynrychiolaeth weledol cwbl wahanol i’r theori erbyn hyn. Anghytuna Healy (2016) yn llwyr gyda Abulof. Credai bod theori Maslow dal i fod yn hynod o bwysig ac addas erbyn heddiw, oherwydd bod anghenion plant yn syml a ddim mor cymhleth (Healy, 2016) ag y mae Abulof yn ceisio dadlau. Er, dywed Healy (2016) bod angen oedolion arnyn ni er mwyn cyflawni’r anghenion. Mae’r Dull Thrive (2014) wedi’i seilio ar theori Maslow, ac maent yn argyhoeddedig bod plant methu symud ymlaen yn iachus heb gwrdd â’u hanghenion sylfaenol yn ystod y blynyddoedd cynnar (Thrive, 2014). Gwelir bod sawl ysgol yn defnyddio’r Dull Thrive hyd yn hyn, ac felly mae’n rhaid ystyried gwerth theori Maslow yn y sefyllfa ysgol. Cynigwyd bod theori Maslow yn addas yn nghyd-destun y digwyddiad beirniadol oherwydd trwy sicrhau sylfaen cadarn – trwy sesiynau iechyd a lles – maent yn galluogi’r disgyblion i ddechrau dringo’r pyramid hyd at lwyddiant, ac felly llwyddiant academiaidd. Er mae ambell ymchwiliwr yn anghytuno gyda’i perthnasedd y pryd hwn, mae theori Maslow gyda phwys a gwerth iddo wrth ystyried anghenion sylfaenol pob plentyn a dylwn ni cofio’r theori wrth ymwneud ag iechyd a lles plant heddiw.

Gwelir sawl gyfeiriad at angen cymorth gan oedolion er mwyn cyrraedd safon penodol o iechyd a lles, a thrafodwyd Systemau Ecolecol Bronfenbrenner yn yr achos yma. Crêd Bronfenbrenner oedd bod plentyn yn datblygu o fewn systemau cymdeithasol cymhleth a welwyd ar ffurf pedwar cylch (gwelir atodiad 10) (Johnston a Nahmad-Williams, 2009). Yn ôl bob sôn, mae’r plentyn yn nghanol y system, ac mae ei iechyd a lles wedi’i dylanwadu gan berthnasoedd a rhyngweithiadau rhwng nhw a’i teulu agos, ysgol, cymuned, ffrindiau, teulu pellach, meddyg, ac eraill (Johnston a Nahmad-Williams, 2009). Cefnogir hyn gan Thrive (2014), White (2002), Mbuva (2017) a sawl un arall, bod angen cymorth oedolion ar blant er mwyn datblygu’n iachus. Gwelir bod yr ymchwilwyr yma i gyd o’r farn bod plentyn yn methu cyflawni’r anghenion a sonwyd Maslow amdanyn nhw heb gymorth gan oedolyn (yn enwedig yn y blynyddoedd cynnar), ac felly gellir dadlau mai dyma pam fod systemau ecolegol yn bwysig. Credir Jacobs (2020) fod rôl hollbwysig gan athrawon mewn cefnogi iechyd a lles plant. Cyflwyna bod angen i athrawon cefnogi a hybu hyder yn eu disgyblion i allu llwyddo, a dyma sut byddent yn medru dechrau teimlo’n cyfforddus a diogel yn eu hamgylchedd (Jacobs, 2020). Yn groes i’r rhain i gyd yw Dweck (2014), sydd o’r farn ein bod ni yn unig yw’r un sy’n gyfrifol am ein iechyd a lles ni. Dadl Dweck (2014) yw bod angen i ni fod yn gyfrifol am ein meddwl ein hunain a pheidio disgwyl i neb helpu ni. Yn debyg i Dweck, awgryma Johston a Nahmad-Williams (2009) bod ymchwil yn rhoi gormod o bwys ar y systemau cymdeithasol a’n rhoi’r baich ar deuluoedd fel rheswm dros ansefydlogrwydd unigolyn. Cyd-bwysedd o’r ddau dadl yw Watson et al (2012) a chredwyd dylai’r oedolyn fod yn gefnogwr yn unig, ond y plentyn sy’n arwain ei iechyd a lles. Awgryma fod y theoriau yma i gyd yn hollbwysig wrth ddelio gydag iechyd a lles unigolyn mewn ysgol; mae rôl pwysig gan athrawon mewn cefnogi disgyblion, ond mae angen fod yr unigolyn yn fodlon helpu ei hunain hefyd neu bydd ymdrech yr athrawon yn methu. Dyma pam felly mae ysgolion yn ceisio gwneud gymaint ag y gallen er mwyn cefnogi unigolion, a pham dewisiwyd sesiwn iechyd a lles fel digwyddiad beirniadol.

Mae meysydd dewisol y modiwl yn plethu mewn i’w gilydd yn agos iawn. Gwelir tystiolaeth bod ‘iechyd a lles’ yn effeithio ‘sut rydym yn dysgu’ a’r ffordd arall hefyd. Trafodir uchod ffactorau gall effeithio ar iechyd a lles plentyn, ac felly’r ffordd gall hwn effeithio ar ei dysgu. Os ni chaiff anghenion sylfaenol plentyn ei foddhau, ni fyddent yn barod i ymgymryd mewn addysg, heb sôn am lwyddo (Thrive, 2014; Johnston a Nahmad-Williams, 2018). Nodir Weare (2015) bod modd i brofiadau dysgu positif helpu i godi safon iechyd a lles disgybl; awgryma bod hwn yn hollbwysig wrth ystyried y profiadau a gaiff unigolion yn ystod y cyfnod clo ar ddechrau y pandemig Coronafeirws yn gynnar yn 2020. Yn anffodus, gorfododd ysgolion, siopau, gweithleoedd, parciau, sinemäu eu cau yn ystod y cyfnod clo cynnar, yn meddwl bod plant wedi colli allan ar brofiadau hollbwysig a chyffrous mewn amser hynod o anodd ac ansicr iddyn nhw. Mewn astudiaeth o effeithiau’r cyfnod clo ar darpar-doctorion, darganfuodd Meo et al (2020) fod iechyd a lles a pherfformiad academaidd y darpar-doctorion wedi gostwng yn sylweddol yn ystod y cyfnod. Er sylweddolwyd nad yw plant yr un peth â darpar-doctorion, mae dal rhaid cymryd y canlyniadau o ddifrif; os gaiff y cyfnod clo yr effeithiau yma ar oedolion, medrith dechrau deall yr hyn a deimlodd plant heb weld ffrindiau, teulu nag athrawon a pham mae gymaint o bwyslais ar iechyd a lles mewn ysgolion nawr. 

Adfyfyrio a Chamau Nesaf
Cefnoga’r digwyddiad critigol y gwelir yn atodiad 3 a 4 gan y llenyddiaeth, yn y modd mae’n pwysleisio pwysigrwydd y sesiynau er mwyn sicrhau safon uchel o iechyd a lles ar gyfer llwyddiant academiadd. Sylweddolir efallai nad yw’r llenyddiaeth yn cefnogi’r digwyddiad critigol yn gyfan gwbl oherwydd nad yw’n trafod defnydd ‘anghenfil pryderon’ na phropiau tebyg, ond mae hwn oherwydd does dim llenyddiaeth ar gael sy’n dweud o blaid nac yn erbyn defnydd teganau o’r fath er mwyn cefnogi iechyd a lles plant, dim ond ychydig am ei bwysigrwydd ac ambell awgrym gan elusennau – tybed a fydd ymchwil o’r fath yn y dyfodol. Ystyriwn fod y llenyddiaeth yn dibynadwy a pherthnasol, er, gellir dadlau bod yr rhai o dramor yn llai gymwys ar gyfer y DU. 

Credir bod modd i’r llenyddiaeth dylanwadu effeithiau hollol bositif mewn staff, megis ymdrech i greu perthnasoedd cadarn gyda’u plant, a’r sylw a roddir i’r linc rhwng iechyd a lles a llwyddiant; er, dylent sicrhau i aros yn realistig a pheidio dilyn y llenyddiaeth yn rhy agos. Does dim amheuaeth bydd newidiadau i systemau a chynlluniau iechyd a lles mewn ysgolion yn effeithio sawl berson, ond cawn edrych ar berspectifs ystyria Brookfield (1995) i fod yn bwysig. Os gaiff y plant profiadau da yn yr ysgol, y gobaith yw bydd hwn yn ei paratoi ar gyfer bywyd llwydiannus ac hapus. Awgrymir gall creu perthnasoedd well rhwng staff a phlant. I’r awdur fel ymarferydd, dylanwadir newidiadau yn yr ymarfer ac arferion y dyfodol.

Gwelir o’r digwyddiad beirniadol roedd plant yn ddyweddïedig am ranfwyaf y sesiwn. Ystyrir hwn i fod yn beth da oherwydd gall y plant wedi bod yn uniaethu â’r neges a dechrau ennyn dealltwriaeth ddofn. Dengys tytiolaeth o hwn tra’n ymgymryd mewn trafodaethau ystyrlon a’r gobaith yw bod yn hybu iechyd a lles da ynddyn nhw. Er llwyddiant arwynebol y digwyddiad critigol, rhaid gofyn: Sut ydynt yn monitro effeithiau’r sesiynau? Pa ffyrdd eraill ydynt yn cefnogi iechyd a lles? Rhaid ysytyried efallai ni ddeallodd y plant pwrpas y sesiwn fel ffordd o gefnogi eu hiechyd a lles nhw, ac yn lle dim ond yn eu gweld fel cyfnod darllen stori a thrafod, heb gymryd i ffwrdd gwir neges y sesiwn. 

Cyn grynhoi, mae’n rhaid trafod ambell argymhelliad ar gyfer y dyfodol. Cyniga byddai sesiwn fyrrach wedi cadw diddordeb y plant yn well, neu cynnwys symud yn ystod y sesiwn. Awgryma byddai profi bod y plant yn gwybod sut mae defnyddio’r anghenfil pryderon a ble i’w mynedu wedi i’r sesiwn dod i ben yn syniad hefyd. Un ffordd ymlaen arall gellir ystyried yw cynnwys iechyd a lles mewn arferion y dosbarth, ar wahân i’r sesiynau uniongyrchol i hybu gofalu am iechyd a lles yn rheolaidd, megis defnyddio technegau ymlacio.

Casgliadau
Cynhelir astudiaeth achos er mwyn adfyfyrio’n gritigol ar ddigwyddiad er mwyn gwella arfer ac ymwybyddiaeth addysgegol yr awdur, a chyfrannu tuag at Safonau Proffesiynol ar gyfer Addysgu ac Arweinyddiaeth y darpar-athrawes hon. Anhepgor yw adfyfyrio ar arfer personol fel athro, a chyfrannodd yr astudiaeth hon tuag at rai o’r safonau a chynnig profiad adfyfyrio beirniadol arbennig i’r darpar-athrawes hon. Dengys y llenyddiaeth bod iechyd a lles yn hollbwysig nid dim ond ar gyfer iechyd cyffredinol, ond hefyd i sicrhau dyfodol llwyddiannus a dysgu da. Datgela’r llenyddiaeth bod angen cwrdd ag anghenion sylfaenol plentyn cyn iddynt llwyddo mewn meysydd eraill, a bod angen cefnogaeth arnyn nhw i wneud hwn. Braf oedd gweld gymaint o bwyslais ar iechyd a lles yn yr ysgol dan sylw felly, yn enwedig ar ôl y pandemig. Anffodus oedd hi bod diffyg llenyddiaeth ar gael sydd o blaid neu yn erbyn teganau, propiau neu’r ‘anghenfil pryderon’ sy’n cynyddol poblogaidd, a chynnigir bod angen mwy o ymchwil o’r fath yn y dyfodol. Pwysleisia’r cwricwlwm newydd system addysg well i’n plant a pheth da yw bod y digwyddiad critigol wedi llwyddo i gyrraedd o leiaf dau allan o’r pedwar diben er mwyn sicrhau dysgwyr egwyddorol a gwybodus, iach a hyderus fel y dymuna’r Llywyodraeth. Wrth gwrs, mae yna camau awgrymedig nesaf i’w ystyried er mwyn monitro effaith a gwerth y digwyddiad critigol a sicrhau bod budd i’r sesiynau hefyd.

Atodiadau
Atodiad 1 - Arsylwad / Nodiadau Maes (BSL)			Ymchwilydd: Mercedes Pearcey
(Addasiad o Fletcher Wood (2016)
	Dyddiad: 29/9/20.   Amser: 9:15yb.    Grŵp: dosbarth gyfan

	Manylion y wers: 
Athrawes yn gwneud y cofrestr tra bod y plant i gyd yn eistedd ar y mat. Arwyddo “bore da” wrth edrych ar bob disgybl un ar ôl y llall. Yn ei tro, plant yn arwyddo nôl: “bore da, cinio/ brechdannau”.  Neb arall yn yr ysgol yn defnyddio arwyddiaith.
MDaPh: Ieithoedd, llythrennedd a chyfathrebu.

	Diwylliant y dosbarth:
Plant yn hollol dawel a’n talu sylw yn dda (heblaw am ambell un). Ymateb yn gywir a phwrpasol.

	Amcanion:
Athrawes wedi dechrau cwrs BSL felly’n trio dod â rhai arwyddion i mewn i’r dosbarth. 
Galluogi’r plant i gyfathrebu gyda pherson sy’n cael anawsterau cyfathrebu (Awtistiaeth/ nam ar y clyw). Cyd-fynd â dibenion, egwyddorion, MDaPh.

	Cyfeiriad:
Athrawes yn atgoffa nhw o’r arwydd ar gyfer cinio a brechdannau. Plant yn medru copio’r athrawes ar gyfer “bore da” ond yn cofio sut i ateb nesaf. Rhai yn edrych ar y pobl sy’n dod cyn nhw ar y cofrestr er mwyn copio’r arwydd cwpl o weithiau cyn dod at ei henw nhw ar y cofrestr, yna yn gallu neud yn cywir pan mae’n dod atyn nhw.

	Mynediad a her:
Dosbarth dawel yn galluogi’r plant i dalu sylw ar yr ateb maent yn gorfod rhoi. 
Dim gwahaniaethu. Pob plentyn yn rhoi un ateb penodol a’n dewis allan o ddau ateb arall. Pawb yn gyfartal. Athrawes yn helpu ble mae angen.

	Asesu:
Athrawes wedi cynnal sesiwn ar ddechrau’r blwyddyn er mwyn dangos sut i arwyddo’n gywir (heb arsylwi). Plant yn defnyddio’r gwybodaeth yma er mwyn ateb yn annibynnol erbyn nawr. Athrawes dal i fod yn atogoffa nhw o’r arwyddion cyn ddechrau, ond gyda chynlluniau i wneud hwn yn llai a llai tan bod y plant yn medru gwneud heb atgoffa nhw yn gyntaf. Dydd Mercher, dydy hi ddim yn atgoffa nhw tan bod sawl un yn cymysgu arwyddion.

	Pethau penodol / Digwyddiadau critigol:
Hoff iawn o’r defnydd o arwyddiaith yn y dosbarth a’n meddwl bod yn sgil holl ddefnyddiol a phwysig heddiw. 
Efallai gall mwy o arwyddiaith cael ei defnyddio yn y dosbarth (yn sicr o fewn yr ysgol) e.e. arwydd y dydd, fel ffordd o ofyn/ ateb cwestiynau gosodedig (mynd i’r ty bach, gofyn am ddiod ac ati), i fynd gyda chaneuon.




Atodiad 2 - COFNOD ADNABOD DIWYDDIAD CRITIGOL (BSL)
	Manylion perthnasol at cyd-destun yr ymchwil.
	Dydd Mawrth. 29/9/20. 9:15yb.
Blwyddyn 2 (6/7 oed).
Dosbarth gyfan (22 o blant).
Athrawes yn gwneud y cofrestr. Cynorthwyydd yn paratoi ar gyfer tasgau.

Ar ôl i’r plant dod mewn, eistedd ar y carped a setlo, mae’r athrawes yn dechrau gwneud y cofrestr. Dwi’n sylweddoli bod dim swn yn dod o’r plant o gwbl, ac maent yn gwneud arwyddion gyda’i dwylo.

	Y digwyddiad.
	Athrawes yn arwyddo “bore da” wrth edrych ar y disgyblion un ar y tro.
Disgyblion yn arwyddo nôl: “bore da”, wedyn “cinio” neu “brechdannau”. 
Dyma’r unig dosbarth yn yr ysgol cyfan sy’n defnyddio unrhyw fath o arwyddiaith Prydeinig am unrhyw rheswm.

Cysylltiad at y 12 Egwyddor: “2. Mae addysgu a dysgu da yn rhoi her i’r holl ddysgwyr drwy eu hannog i gydnabod pwysigrwydd ymdrechu’n barhaus i gwrdd â disgwyliadau sy’n uchel ond o fewn eu cyrraedd.”, “6. Mae addysgu a dysgu da yn creu cyd-destunau dilys ar gyfer dysgu.”, “8. Mae addysgu a dysgu da yn ymestyn oddi mewn ac ar draws Meysydd Dysgu a Phrofiad.”, “11. Mae addysgu a dysgu da yn hybu datblygiad cymdeithasol ac emosiynol a pherthnasoedd cadarnhaol.”

MDaPh: Ieithoedd, llythrennedd a chyfathrebu

Cysylltiad at y 4 Diben: “Dinasyddion egwyddorol, gwybodus yng Nghymru a’r byd” & “Unigolion iach, hyderus sy’n barod i fyw bywyd gan wireddu eu dyheadau fel aelodau gwerthfawr o gymdeithas.”













Atodiad 3 - Arsylwad / Nodiadau Maes (Iechyd a lles) 		Ymchwilydd: Mercedes Pearcey
(Addasiad o Fletcher Wood (2016)
	Dyddiad: 30/9/20.    Amser: 10:00
Grŵp: 2 grŵp - un canol, un isel (cylchdroi yn ystod y diwrnod, bydd y 4 grŵp arall yn dod fesul 2)

	Manylion y wers:
MDaPh: iechyd a lles. Sesiwn ELSA, wedi cynnal gan yr ELSA (yn yr ystafell ELSA). Darllenwyd 2 stori: “Mae gan bawb ei gorff ei hun” a “Mae’n iawn i fod yn wahanol” – pwysleisio ‘body positivity’ a bod pawb yn berffaith fel y maent nhw. Cyflwyno ‘worry monsters’/ ‘feelings catchers’ a phwysleisio pa mor bwysig ac arbennig ydyn nhw. Galluoedd amrywiol – un grŵp gallu canolig ac un isel, lefelau gwahanol o ddealltwriaeth o ran yr iaith Gymraeg a geirfa cyffredinol.

	Diwylliant y dosbarth:
Plant yn mwynhau’r straeon – chwerthin a gwenu. Tawel yn gyffredinol ond ambell un yn torri ar draws ac yn gweiddi allan. Edrych fel eu bod yn talu sylw (ateb cwestiynau ac ymteb i’r straeon).

	Amcanion:
COVID-19 yn meddwl bod sawl peth yn mynd ymlaen ym mhennau’r plant ni allen nhw delio gyda na deall, felly ysgolion yn ymdrechu i flaenoriaethu a phwysleisio iechyd a lles (MDaPh, diben, egwyddor addysgegol).

	Cyfeiriad:
Defnyddio geirfa Saesneg a Chymraeg (sandwich technique). Cwestiynau. Darllen straeon er mwyn uniaethu.

	Mynediad a her:
Ystafell tawel a chyfforddus, digon cynnes, dim amariadau, golau ddim yn rhy cras ond ddim yn rhy dywyll chwaith. Dim gwahaniaethu. Defnyddio cwestiynu e.e. “beth ydy ‘arbenning’ yn golygu?”, “beth ydy ‘unigryw’ yn golygu?” a gofyn i’r unigolion sydd â llaw i fyny.

	Asesu:
Cynorthwyydd wedi dechrau’r sesiwn gan barhau gyda stori o dro diwethaf – “ydych chi’n cofio’r stori o tro diwethaf?”, yn olynol â ‘recap’. Gorffen y stori yna a dechrau ar stori arall (heb orffen, byddent yn parhau gyda’r stori y tro nesaf). Cwestiynu – “pa geiriau wnaethom ni ddysgu y tro diwethaf?” (plant yn rhoi atebion synhwyrol a chywir am yr hyn a ddysgon ni ar ddechrau’r stori yr wythnos cynt).

	Pethau penodol / Digwyddiadau critigol:
Pwysleisio pwysigrwydd bod pob un ohonynt yn bwysig a bod y staff ar gael i drafod unrhyw faterion sy’n pryderu nhw. Cyflwyniad y ‘worry monsters’ er mwyn rhyddhau pryderon heb orfod siarad i aelod o staff, ond dal yn gadael i’r staff bod yn ymwybodol o’r pryderon.
Efallai gall straeon fel hyn cael eu darllen yn y dosbarth e.e. yn ystod amser cylch lle mae modd trafod materion pwysig/ sensitif/ sydd angen trafod. Ffordd o gynnwys Diben/ Egwyddor/ MDaPh.




Atodiad 4 - COFNOD ADNABOD DIWYDDIAD CRITIGOL (Iechyd a Lles)
	Manylion perthnasol at cyd-destun yr ymchwil.
	Dydd Mercher. 30/9/20. 10yb.
Blwyddyn 2 (6/7 oed).
Cynorthwyydd dosbarth/ ELSA.

Sesiwn ELSA yn yr ystafell ELSA. Darllen 2 stori am iechyd a lles - “Mae gan bawb ei gorff ei hun” a “Mae’n iawn i fod yn wahanol”. 

Cwestiynu er mwyn adeiladu ar wybodaeth blaenorol (sesiwn diwethaf).
Pwysleisio unigrywiaeth a hyder yn ein corff ein hunain.
Cyflwyno ‘worry monster’ a ‘feelings catchers’.
Plant yn ateb yn synhwyrol, ond dechrau aflonyddu ar ôl 20 mun (yna am 30 mun).
Defnyddio termau Saesneg i sicrhau dealltwriaeth.

	Y digwyddiad.
	Cyflwyniad o’r ‘worry monster’ a ‘feelings catcher’. Plant yn dwlu ar y syniad. Cynorthwyydd yn esbonio bod nhw’n medru ysgrifennu eu pryderon i lawr/ tynnu llun ohono a rhoi tu fewn – meddwl bod nhw ddim yn gorfod dweud i’r staff am eu pryderon, ond mae’r staff dal yn ymwybodol o’r pryderon. 

Cysylltu at un o’r 4 Diben: “3. Dinasyddion egwyddorol, gwybodus yng Nghymru a’r byd.”, “4. Unigolion iach, hyderus sy’n barod i fyw bywyd gan wireddu eu dyheadau fel aelodau gwerthfawr o gymdeithas.”

Cysylltu at un o’r 12 Egwyddor: “8. Mae addysgu a dysgu da yn ymestyn oddi mewn ac ar draws Meysydd Dysgu a Phrofiad.”, “11. Mae addysgu a dysgu da yn hybu datblygiad cymdeithasol ac emosiynol a pherthnasoedd cadarnhaol.”

Maes Dysgu a Phrofiad: Iechyd a lles & ieithoedd, llythrennedd a chyfathrebu.












Atodiad 5 - Arsylwad / Nodiadau Maes (Cosbi a Chlodforio)	Ymchwilydd: Mercedes Pearcey
(Addasiad o Fletcher Wood (2016)
	Dyddiad: 29&30/9/20.    Amser: ailadroddus trwy’r ddau ddiwrnod.    Grŵp: pob grŵp

	Manylion y wers:
MDaPh: sesiwn Ieithoedd, llythrennedd a chyfathrebu. Yn yr ystafell ddosbarth. Yng nghanol eu prif-thema “swyn a stori”, newydd dechrau uned “Y Gruffalo” yr wythnos diwethaf. Cylchdroi grwpiau – tasg llythrennedd y Gruffalo gan 2 grŵp (gydag athrawon), grŵp annibynnol yn gwneud tasg dot i ddot (rhifedd) gyda chynorthwywraig, plant eraill ar ddarpariaeth (yn y coridor a tu allan).

	Diwylliant y dosbarth:
Swnllyd wrth gwblhau eu gwaith. Rhai yn ffeindio fe’n anodd talu sylw. Sawl un angen promptio i gario ymlaen gyda’r dasg.

	Amcanion:
Plant yn gwneud tasgau’n seiliedig ar yr hyn a nodir diddordeb ynddi ar ddechrau’r blwyddyn. 

	Cyfeiriad:
Athrawes wedi esbonio ar gychwyn y wers yr hyn sydd angen gwneud ar gyfer pob tasg. Staff ar gael i egluro eto ac i helpu wrth iddynt wneud y tasgau. Athrawes wedi ysgrifennu’r diwrnod, dyddiad a’r teitl ar y bwrdd gwyn er mwyn i’r plant nodi yn eu llyfrau uwchben y dasg.

	Mynediad a her:
Ystafell swnllyd. Aelod o staff ar y bwrdd i sicrhau bod y plant yn aros ar dasg.
Gwahaniaethu – grwpiau is yn derbyn mwy o gymorth wrth wneud y dasg llythrennedd a’n gorfod ysgrifennu disgrifiad llai (o ran nifer o frawddegau). Grwpiau is yn derbyn taflen sy’n mynd i fyny at lai ar gyfer y dasg dot-i-ddot, tasg y grŵp uchel yn mynd hyd at 120. 

	Asesu:
Plant wedi arfer ag ysgrifennu’r diwrnod, dyddiad a’r teitl uwchben pob dasg. 
Athrawes yn mynd dros y geiriau sydd ar y dasg llythrennedd a’n gofyn iddyn nhw bwyntio at y rhan o’r corff mae’n sôn am. Rhai geiriau newydd, rhai maent wedi arfer â, rhanfwyaf wedi trafod yn stori’r Gruffalo.

	Pethau penodol / Digwyddiadau critigol:
Cynorthwywriag yn cefnogi’r grwpiau sy’n gwneud y dasg rhifedd. Un ferch yn amau ei bod hi’n methu ffurfio’r ‘ff’ yn Gruffalo ar gyfer y teitl. Cynorthwywraig yn ei chefnogi a’n trafod pa mor bwysig yw hi i drio. Gadael hi am 2 funud, merch wedi llwyddo. Maent yn derbyn llawer o ganmoliaeth am ei llwyddiant hi. Canmoliaeth a chadarnhad wedi codi hyder y ferch.







Atodiad 6 - COFNOD ADNABOD DIWYDDIAD CRITIGOL (Cosbi a Chlodforio)
	Manylion perthnasol at cyd-destun yr ymchwil.

	Dydd Mawrth a Mercher. 29&30/9/20. 
Blwyddyn 2 (6/7 oed).
2x athrawes a 2x cynorthwywraig.
Gwelir sawl esiampl o gosbi a chlodforio yn ystod y ddau ddiwrnod. 
Dull cosbi: eistedd ar smotyn ar wahân i’r plant eraill ac wrth aelod o staff (eithafol), symud i ffwrdd o blentyn penodol (canolig), atgoffa o’r rheol “Dangos 5” (lleiaf).
Dull gwobrwyo: sticeri neu adborth/ cadarnhâd/ clodforio ar lafar.

	Y digwyddiad.
	(13:30yp) Cynorthwywraig yn delio gyda merch yn y dosbarth gyda lefel is o’r Gymraeg (wedi symud o ysgol Saesneg y flwyddyn yma). Merch yn poeni nad yw hi’n gallu ysgrifennu’r gair ‘Gruffalo’ oherwydd yr ‘f’. Cynorthwywraig yn ei chefnogi hi a’n esbonio yn neis bod angen iddi drio neu bydd hi byth yn gallu gwneud, ac yn cerdded i ffwrdd am 2 funud i siarad â’r athrawes. Ar ôl dychwelyd, mae’r merch wedi llwyddo i ysgrifennu’r holl gair a fodelwyd ar y bwrdd gwyn, yn hollol berffaith. Cynorthwywriag yn ei chanmol hi a’n ail-esbonio pa mor bwysig yw hi i drio, hyd yn oed os nad yw’n gywir pob tro a bod camgymeriadau yn bwysig weithiau. Ar ddiwedd y sesiwn, mae’r athrawes yn ei chanmol hi hefyd. Mae’r canmoliaeth yn amlwg wedi codi hyder y ferch.

Cysylltiad ar y 4 Diben: “1. Ddysgwyr uchelgeisiol, galluog sy’n barod i ddysgu drwy gydol eu hoes.”, “2. Cyfranwyr mentrus, creadigol, sy’n barod i chwarae eu rhan yn llawn yn eu bywyd a’u gwaith.”, “4. Unigolion iach, hyderus sy’n barod i fyw bywyd gan wireddu eu dyheadau fel aelodau gwerthfawr o gymdeithas.”.

MDaPh: sesiwn Ieithoedd, llythrennedd a chyfathrebu.

Cysylltiad at y 12 Egwyddor: “Mae addysgu a dysgu da yn rhoi her i’r holl ddysgwyr drwy eu hannog i gydnabod pwysigrwydd ymdrechu’n barhaus i gwrdd â disgwyliadau sy’n uchel ond o fewn eu cyrraedd.”, “Mae addysgu a dysgu da yn galw am ddefnyddio cymysgedd o ddulliau sy’n cynnwys addysgu uniongyrchol.”, “Mae addysgu a dysgu da yn golygu defnyddio cymysgedd o ddulliau gan gynnwys y rheini sy’n hybu sgiliau datrys problemau, sgiliau creadigol a’r gallu i feddwl mewn modd beirniadol.”, “Mae addysgu a dysgu da yn golygu gosod tasgau a dewis adnoddau sy’n adeiladu ar wybodaeth a phrofiad blaenorol ac yn ennyn diddordeb.”, “Mae addysgu a dysgu da yn ymestyn oddi mewn ac ar draws Meysydd Dysgu a Phrofiad.”, “Mae addysgu a dysgu da yn cymell plant a phobl ifanc i gymryd cyfrifoldeb cynyddol dros eu dysgu eu hunain.”




Atodiad 7 - Arsylwad / Nodiadau Maes (Llais y disgybl)		Ymchwilydd: Mercedes Pearcey
(Addasiad o Fletcher Wood (2016)
	Dyddiad: 29/9/20.    Amser: 13:00yp.    Grŵp: -

	Manylion y wers: 
Cyd-gynllunio gyda’r plant. Crewyd map meddwl syniadau gyda’r plant am yr hyn yr oedden nhw eisiau dilyn ar gyfer eu thema “swyn a stori”. Crewyd y map meddwl ar ddechrau’r blwyddyn, ond ni arsylwyd hon – gwelais y map meddwl yn y coridor a thrafodais gyda’r athrawes.

	Diwylliant y dosbarth:
Plant yn cymryd diddordeb yn eu gwaith ac yn mwynhau’r thema. 

	Amcanion:
Staff wedi defnyddio llais y disgybl a’u diddordebau er mwyn cynllunio gwersi/ tasgau. 

	Cyfeiriad:
Pob dasg maent yn gwneud yn cysylltu at yr hyn mae’r plant wedi dangos diddordeb ynddi. 

	Mynediad a her:
Dosbarth prysur a chyffrous. Plant yn amlwg yn mwynhau bod yna a’n teimlo’n gyfforddus yn eu hamgylchedd. 
Digonedd o wahaniaethu ar gyfer gallu yn dibynnu ar dasg.

	Asesu:
Yn defnyddio straeon mae’r plant wedi darllen/ clywed amdani yn flaenorol. 
Ailadrodd y stori/ caneuon am/ o’r straeon yn aml. 

	Pethau penodol / Digwyddiadau critigol:
Map meddwl o syniadau/ diddordebau’r plant i fyny yn y coridor. Arfer da er mwyn taro pob un o’r 12 Egwyddor, medru taro rhanfwyaf o’r 4 Diben, gallu cynnwys pob un o’r 6 MDaPh a’r 3 Cyfrifoldeb Trawsgwricwlaidd. Syniad byddaf o ddifrif yn medru gwneud ar ddechrau pob uned. Bydd werth cadw copi o’r map meddwl yn mlaen llyfrau’r plant?
Efallai bydd arddangosfa/ terminoleg sy’n gysylltiedig â’r thema yn buddiol i’r plant er mwyn atgoffa nhw sut i sillafu ambell air, beth mae cymeriadau yn edrych fel ayyb.












Atodiad 8 - COFNOD ADNABOD DIWYDDIAD CRITIGOL (Llais y disgybl)
	Manylion perthnasol at cyd-destun yr ymchwil.

	Dydd Mawrth. 29/9/20. 13:00yp.
Blwyddyn 2 (6/7 oed).
Trafodaeth â’r athrawes dosbarth.

Tra bod y plant yn gwneud eu gweithgareddau cylchdo, crwydrais i o amgylch y dosbarthiadau a’r coridor. Sylweddolais bod map meddwl yng nghoridor blwyddyn 2 gyda ‘swyn a stori’ yn y canol â straeon a syniadau o’i hamgylch, gydag enwau plant wrth ochr y syniad/ stori. 

Gofynnais wrth yr athrawes beth yr oedd hwn.

	Y digwyddiad.
	Esboniodd yr athrawes: ar ddechrau’r blwyddyn, casglwyd yr holl flwyddyn at ei gilydd er mwyn creu’r map meddwl yna. Esboniwyd iddynt mai thema’r tymor yw “swyn a stori” (a’r hyn yr oedd hwn yn golygu), yna cofnodwyd y straeon yr oedd y plant yn eu dweud (gan gofnodi eu henwau hefyd). Cyfrannodd ambell un ‘syniad gwers’ hefyd, megis creu blâs hufen iâ newydd i’r Gruffalo neu ail-greu syniad o Rydyn Ni’n Mynd i Hela Arth (a chofnodwyd eu henwau wrth eu hochr). Dywed roedd o leiaf un o bob grŵp gallu wedi cyfrannu syniad. Gwelwyd bod hwn yn defnyddio llais y disgybl er mwyn dilyn eu diddordebau. Bydd hwn wedi fod yn sesiwn arbennig o dda i arsylwi, ond cafwyd trafodaeth hyfryd am yr hyn a chyfrannodd unigolion (ni ellir eu henwi).

MDaPh: Ieithoedd, llythrennedd a chyfathrebu (yn bennaf), ond gellir ystyried pob un o’r MDaPh yma gan mae pob un o’r is-themau yn dargedu’r MDaPh.

4 Diben: “Cyfranwyr mentrus, creadigol, sy’n barod i chwarae eu rhan yn llawn yn eu bywyd a’u gwaith.”, “Unigolion iach, hyderus sy’n barod i fyw bywyd gan wireddu eu dyheadau fel aelodau gwerthfawr o gymdeithas.”

Egwyddorion: pob un



Atodiad 9 – Hirarchaeth Maslow

Maslow, 1968 yn Johnston a Nahmad-Williams, 2009.

Atodiad 10 – Theori Systemau Ecolegol Bronfenbrenner

Figure 1.1 Maslow’s theory of hierarchical needs.
Source: Maslow, 1968. Reprinted with permission of John Wiley & Sons, Inc.

